經數: 二○三五

經名: 佛祖統紀卷第五

頁數: 一七一

上              欄

年三十一爲佛侍者. 聞持法藏至法華會

上. 佛告阿難. 汝於來世. 當得作佛. 號山

海慧自在通王. 復告諸菩薩曰. 我與阿難.

於空王佛所. 同時發菩提心. 阿難常樂多

聞. 我常勤精進. 是故我已得成菩提. 而阿

難護持我法. 亦護將來諸佛法藏. 佛滅度

後. 大迦葉結集法藏選千阿羅漢. 令阿難

升師子座宣說諸經. 迦葉垂入滅時. 以最

勝法付囑阿難. 而作是言. 往古定光佛爲

沙門時. 畜一沙彌常令誦經. 若經少闕卽

便訶責. 時沙彌爲師乞食. 若少稽留經不充

課. 極爲其師之所訶罵. 沙彌愁惱且行且

誦. 時有長者問知其故. 語沙彌言勿生

憂惱. 從今已後常相供給. 時此沙彌不復

行乞專心讀誦經常充足. 時沙彌者卽世尊

是. 施食長者卽阿難是. 以斯福緣智慧深妙

總持多聞(述曰. 沙彌課經. 宜得總持之益. 長者供養. 亦擅多聞之功. 信知世間造善造

惡. 隨所作)

(事. 資成之者. 必當均獲其報. 氣分所感. 豈得[&FFFF]#焉)阿難遊行宣化幾二十

年. 嘗至竹林中(卽王舍城外竹林寺)聞比丘誦偈. 若人

生百歲. 不見水老鶴. 不如生一日. 1時得

睹見之. 阿難慘然曰. 此非佛偈. 當云. 若人

生百歲. 不解生滅法. 不如生一日. 而得

解了之. 比丘向其師說. 師曰. 阿難老朽言

不可信. 阿難後時聞彼比丘猶誦前偈. 卽

自思惟. 今此比丘不受吾敎. 於世無益宜

入涅槃. 卽詣□王適値其睡. 王夢蓋莖

折. 卽便驚覺. 門人告言. 阿難入滅故來相

見. 王2發聲哭問何所在. 答云. 已向毘舍離

國. 卽嚴四兵(象馬車步)追至□河. 阿難乘船在

中              欄

河中流. 王稽首白言. 三界明燈願勿涅槃.

時雪山有五百仙人. 觀見阿難將欲涅槃.

飛空而至心哀出家. 卽化□河變成金地.

爲諸仙人說法. 成阿羅漢. 俱時入滅(卽末田地)

(五百仙人)阿難涌身虛空作十八變入風奮迅三

昧. 分身四分. 一分與釋提桓因. 一分與娑

伽龍王. 一分與毘舍離子. 一分與阿□世

王. 四處各起寶塔供養舍利(雜見法華. 付法藏. 大論. 文)

(句. 妙樂)

三祖商那和修尊者. 王舍城長者也. 過去世

爲商主. 路見□支佛身□重病. 卽爲心藥

治療. 見其衣極弊惡奉妙氈衣. □支佛言.

此商那衣(或□草衣. 西域有九枝秀草. 若羅漢生. 則此草生於淨地之上也)以此出

家成道. 故當著此而入滅也. 卽飛空作十

八變. 便取涅槃. 商主悲哀. 積諸香木□維

舍利起塔供養. 願我來世功德威儀及以衣

服如今無異. 由斯願力於五百世身中陰.

□服此商那衣. 最後身衣從胎俱出. 隨身增

長. 出家變爲法服. 具戒變爲九條. 因名商

那和修(按西域記. 梵衍那國. 度雪山東有伽藍. 藏商那九條衣[&FFFF]#赤色. 商那入滅. 留

此袈裟. )

(謂弟子曰. 法盡之後. 方乃變壞. 今已少損矣)如來昔遊摩突羅國見

樹林榮茂. 告阿難曰. 吾滅度後. 當有比丘

商那和修於此山中起僧伽藍說法敎化.

後商那入海大獲珍寶. 往詣竹林設大施

會. 聞佛世尊迦葉目連皆已滅度. 卽便嚴辨

爲般遮於瑟(此云五年大會)及造門樓. 阿難告曰. 汝

今已爲財施. 復當作於法施. 出家學道利

益衆生. 商那答言. 甚適我願. 卽度出家成

阿羅漢. 乃往曼陀山. 以慈三昧化二毒龍

下              欄

子. 營建禪室. 復往□賓國象白山中安座

入定. 時弟子優波[&FFFF]#多有五百弟子. 猶處

生死□慢貢高. [&FFFF]#多卽入三昧. 觀此諸人

與己無緣. 唯有吾師乃能化度. 便至心念

商那和修. 商那神力從空飛來. 衣裳弊惡坐

[&FFFF]#多座. 弟子咸瞋. 是何弊人處我師座. 以

白[&FFFF]#多. [&FFFF]#多至房頭面作禮. 弟子念言. 師

雖爲禮盛德勝之. 商那手指虛空. 便下香

乳. 如高山泉注. [&FFFF]#多不曉是何三昧商那

爲言. 此是龍奮迅三昧. 如是次第. 五百三

昧都不了知. 一一爲說. 又語[&FFFF]#多. 如來三

昧目連不識. 目連三昧餘聲聞不識. 吾師阿

難三昧我亦不知. 今我三昧汝亦不知. 我涅

槃後. 七萬七千本生諸經. 一萬阿毘曇藏. 八

萬淸淨毘尼. 皆隨我滅. 時諸弟子方自責

悔. 商那復爲說法. 皆得阿羅漢果. 商那卽

飛空作十八變. 而入涅槃. [&FFFF]#多積諸香木

以火邪旬(邪旬梵語也卽火化之意)收取舍利起塔供養(付法)

(藏經)

(阿難旁出)末田地尊者. 雪山五百仙人之導首也.

阿難欲入涅槃至□河中. 其地大動. 諸仙

知之. 飛空而至. 俱心出家. 阿難卽化河水

悉成金地. 五百仙人俱得出家成阿羅漢

(末田地. 此□爲中. 以諸仙在河中得戒也)時末田地欲先涅槃. 阿難

囑云. 佛記汝當於□賓國建立佛法. 阿難

涅槃後. 末田地乃往□賓. 降伏惡龍住持

佛法. 臨涅槃時涌身虛空作十八變. 然後

入滅(付法藏經)

四祖優波[&FFFF]#多尊者. 摩突羅國人. 容貌端正

經數: 二○三五

經名: 佛祖統紀卷第五

頁數: 一七二

上              欄

聰慧辨才. 商那初敎繫念. 若起惡心當下

黑石. 生善念時當下白石. [&FFFF]#多如敎攝念.

初黑偏多. 次白黑等. 至七日滿唯有白石.

商那卽爲宣說四聖眞諦. 應時逮得須陀洹

果. 時城中1有□女名婆須密. 聞[&FFFF]#多端麗

遣人延召. [&FFFF]#多不許. 有長者子共□女

宿値賈客遠來大齎珍寶心女交通. 女貪

其宿殺長者子理置舍內. 長者之家推心

至舍. 掘地得之. 具陳國王. 卽取□女斬

截手足. □其耳鼻棄於塚間. [&FFFF]#多往化至

□女所. 婆須密云. 我以妙容相召不顧. 今

旣殘毁何用來爲. 答言. 我爲觀汝實相故

來. 不爲欲也. 汝本以色□惑衆生. 譬如□

甁盛滿臭穢. 智者了之終不樂著. 令應諦

觀此色無常衆苦積聚如癰如瘡. 宜勤方

便而心解脫. □女心開得法眼淨. 命終生

天. [&FFFF]#多因觀諸法苦空無常. 應時逮成阿

那含果. 初見商那便心出家. 商那問汝年

幾. 答云十七. 商那曰. 汝身十七. 性十七. [&FFFF]#

多曰. 師髮已白. 髮白耶. 心白耶. 商那知是

法器. 卽度出家受具戒已卽得阿羅漢道

商那謂曰. 佛記汝在百年後坐禪第一大

化衆生. [&FFFF]#多受敎集衆說法. 魔王波旬化

作白象. 七寶莊嚴. 現爲女人端正奇麗. 擧

會觀視無聽法心. [&FFFF]#多知魔所爲. 以蛇狗

人三屍化作華□以加其頸. 還見死屍蟲

□臭爛. 盡其神力去之不能. 涌身虛空

問諸天衆. 梵王2問曰. 十力弟子所作神力

豈能解之. 汝若歸依尊者. 容可得解. 波旬

中              欄

乃往尊者所. 五體投地心解三屍. 尊者謂

言. 汝於正法更莫□害. 然後乃當爲汝解

之. 魔言受敎. 尊者乃爲解去三屍. [&FFFF]#多每

以不見佛爲恨. 因問魔曰. 汝曾見佛其相

如何. 汝能現否. 曰3能. 於大林前現一佛形.

相好奇特如紫金山. 光照十方梵釋扈從.

[&FFFF]#多歡喜不覺致拜. 魔卽復形前接曰. 我

是凡夫何當聖禮. 至第四日魔更下來. 以

大音聲普告一切. 欲得富樂生人天中. 欲

心涅槃第一安隱. 不見如來大悲說法. 悉

當往詣[&FFFF]#多尊者. 聽受妙法至心修行. 是

時城中男女皆共雲集. 隨其所應說種種

法百千衆生得須陀洹. 萬八千人成阿羅

漢. 時阿4恕迦王(卽阿育王)聞尊者在憂陀山爲

衆說法. 遣使白言. 欲來問訊. 尊者以處所

隘陋. 躬自往詣至華氏城. 爲王摩頂說偈.

指示如來往昔遊方行住之處. 悉令起塔.

[&FFFF]#多化度衆生. 夫婦俱得阿羅漢者. 乃下

一籌. 籌長四寸. 滿一石室. 室高丈六. 縱廣

亦爾. 神通化用與佛無異. 但無三十二相.

擧世號爲無相好佛. 化緣已畢. 作十八變

而取滅度. 以室中籌用爲邪旬. 人民號泣.

共收舍利起塔供養(付法藏經)

五祖提迦多尊者. 摩突羅國人. 初[&FFFF]#多化緣

將畢. 往至其父長者家. 問言. 大聖何以獨

行. [&FFFF]#多答曰. 我出家人無有給侍. 若有人

者當見垂惠. 長者答言. 若後生子必相奉

給. 後生男名提迦多. 善學經論. 往從索之.

將至僧坊度令出家. 年滿二十爲受具戒.

下              欄

初日斷見諦結得須陀洹. 第一□磨. 薄□

怒癡獲斯陀含. 第二□磨. 欲界結盡得阿

那含第三□磨. 頓斷三界煩惱. 建立梵行

成阿羅漢. 三明遠照六通具足. 遊步隱顯自

在無□. [&FFFF]#多告曰. 我涅槃時至. 以此法寶

持用付汝. 汝當流布. 後提迦多化度世間.

於中印度而取涅槃. 天人悲感. 收取舍利

起塔於班茶山中(付法藏經)

六祖彌遮迦尊者. 中印度人. 5八千仙人

導首. 多聞博達有大辯才. 往見提迦多曰.

我昔與師同生梵天. 我遇阿私陀敎授仙

法. 師遇大善知識修習佛道. 自此殊途已

經六劫. 彼仙記曰. 汝後六劫當遇同學獲

證聖果. 今日得遇非宿緣耶. 提迦多. 卽爲

說法得證無漏. 仙衆不信. 提迦多爲現神

變. 衆方信服俱得道果. 提迦多. 臨欲入滅

以法付囑. 而告之曰. 佛以正法付大迦葉.

如是展轉乃至於我. 我今付汝宜當流布.

彌遮迦受敎宣流正法. 於諸衆生開涅槃

道. 化緣已畢遂入涅槃. 衆取舍利起塔供

養(付法藏經)

七祖佛陀難提尊者. 北天竺人. 慧解善說勝

服當世. 初彌遮迦至其國. 望雉堞上6金色

祥雲. 歎曰. 此下必有大士可爲法嗣. 乃往

尋之. 果於□□中見佛陀難提. 而謂之曰.

我師提迦多說. 世尊昔遊北印度語阿難

曰. 我滅後三百年. 有一聖人名佛陀難提.

於此弘法. 難提答曰. 我思往劫嘗獻如來

寶座. 彼因記我. 當於賢劫釋迦法中宜

經數: 二○三五

經名: 佛祖統紀卷第五

頁數: 一七三

上              欄

弘敎法. 今符師語. 願心出家. □聞說法卽

得四果. 彌遮迦臨欲入滅. 卽以正法付囑

流布. 後時難提化緣將畢. 遂入涅槃. 衆取

舍利起塔供養(付法藏經)

八祖佛陀密多尊者. 提伽國人. 德力深固善

化群生. 初難提行化至其國. 見一家有白

光. 謂其徒曰. 此有聖人. 有口不言. 有足

不履. 及至其舍. 長者問其何來. 難提卽曰.

來心弟子. 長者曰. 我有一子. 年五十歲. 不

言不履. 安能給侍. 難提曰. 眞吾弟子. 密多

遽起禮拜. 行七步已口說偈曰. 父母非我

親. 誰是最親者. 諸佛非我道. 誰是最道者.

難提曰. 汝言與心親. 父母非可比. 汝行與

道合. 諸佛心卽是. 外道有相佛. 與汝不相

似. 欲識汝本心. 非合亦非離. 又謂之曰.

此子昔曾値佛悲願廣大. 慮父母愛情難捨

故不履不言. 長者遽捨出家卽證道果流

布正法. 時有國王宗事異學輕毁三寶. 密

多將欲調伏. 躬持赤□於十二年在王前

行. 王後問曰. 斯是何人. 答曰. 我是智人善能

談論. 王卽宣令於正勝殿集諸婆羅門長者

居士. 與一沙門共相議論. 密多升座建無

方論. 淺智之人一言卽屈. 其聰辨者再便辭

盡. 王乃躬與密多以起言端. 尋亦□服. 王

卽回心爲佛弟子. 時國中有尼乾毁謗正

法. 善知算數(尼乾此云自餓外道)密多往化. 就受數述.

尼乾常出惡聲罵辱於佛. 密多謂曰. 汝今

造罪必墮地獄. 若不見信可算知之. 尼乾

推算知墮地獄. 白尊者言. 我當云何得

中               欄

[&FFFF]#斯咎. 密多告曰. 如因地倒還從地起. 汝

若歸佛此罪可滅. 時尼乾卽以五百偈. 讚

歎如來改悔先罪. 密多復告之曰. 汝此善

業必生天上. 若不見信可算知之. 尼乾下

算. 自見己身罪滅生天. 便大歡喜. 遂與五

百人俱共出家. 密多化緣將畢遂入涅槃.

弟子爲奉全身起塔供養(付法藏經)

九祖脅比丘尊者. 中印度人. 由於昔業在

母胎六十年. 旣生須Ｃ俱白. 厭惡五欲不

樂居家. 其父□見密多曰. 此子處胎六十

年. 因號難生. 曾遇相者. 言是法器. 願心出

家. 受戒之日祥光燭座. 感舍利三七顆. 便

於座上得阿羅漢. 精進苦行脅不至席. 時

號脅比丘. 有外道見師手放光明暗中

取經. 卽捨邪歸正獲證道跡. 化緣將畢.

現十八變便入涅槃. 衆取舍利建塔供養

(付法藏經)

十祖富那夜奢尊者. 華氏國人. 智識深邃多

聞博記. 初脅比丘至其國. 止一樹下指其

地曰. 此地若變金色. 當有聖人至矣. 言已

地果成金. 旣而夜奢果至. 遂納爲弟子付

以法藏. 以善方便化度衆生. 所作已辦便

入涅槃. 衆取舍利起塔供養(付法藏經)

十一祖馬鳴尊者. 東天竺桑岐多國婆羅門.

以刀貫杖銘曰. 天下智士. 能勝我者. 截首

以謝. 諸國之人莫有抗者. 時富那夜奢於

閑林中坐. 馬鳴大慢貢高計實有我. 聞夜

奢說諸法空無我無人. 開謂之曰. 一切世間

言論我能破壞. 此言若虛斬首以謝. 夜奢曰.

下              欄

佛法之中凡有二諦. 若就世諦假名爲我.

第一義諦皆悉空寂. 如是推心我何可得. 馬

鳴知義不勝便欲斬首. 夜奢曰. 我法仁慈

不斬汝首. 如來記汝. 後六百年當傳法藏.

於是度令出家. 內心猶有愧恨. 時夜奢有

經在闇室. 令馬鳴往取. 白言室暗. 夜奢以

五指放光. 馬鳴心疑是幻. 凡幻之法知之

則滅. 而此光轉更熾盛. 卽便心服. 勤苦修行

仰受付囑. 於華氏城遊行敎化. 作妙技樂

名賴□和羅. 其音淸雅宣說苦空無我之法.

時此城中五百王子. 同時開悟出家爲道. 時

華氏王恐國虛空. 卽便宣令勿令作樂. 有

月氏國王(氏音支)攻華氏城. 城中凡九億人. 卽

從索九億金錢. 時華氏王. 卽以馬鳴一佛□

慈1□□. 各當三億. 馬鳴智慧殊勝. 佛□如

來功德. 慈心□不飮蟲水. 悉能□滅怨敵.

月氏王大喜. 回兵歸國. 後安息國來伐月

氏. 交戰獲勝殺安息人. 凡有九億. 有一羅

漢欲令王悔. 卽以神力示其地獄. 王見

惶怖. 時馬鳴卽語王曰. 王能聽我說法. 當

令此罪不入地獄. 王後欲征北海. 群臣

怨王貪虐無道. 因王病□以被鎭之. 人

坐其上須臾氣絶. 由聽馬鳴說法. 生大悔

中作千頭魚. 劍輪回注斬截其首. 續復生

頭次第更斬. 須臾之間頭滿大海. 時有羅

漢爲僧維那. 王卽告言. 今此劍輪聞□稚

音. 卽便停止苦痛小息. 唯願大德延令長久.

羅漢悲閔爲長打之. 過七日已受苦便畢.

至今此寺相傳長打. 馬鳴傳法已. 卽入龍

經數: 二○三五

經名: 佛祖統紀卷第五

頁數: 一七四

上              欄

奮迅三昧. 挺身虛空如日輪相. 復還本位

以取涅槃. 衆收舍利起塔供養(付法藏經○摩訶衍論過去)

(輪陀王有千白鳥. 若鳥出聲王則增德. 如是諸鳥. 若見白馬則鳴. 王遍心白馬不得. 乃作

言曰. 若佛弟子. 能令此)

(鳥鳴者. 都破外道時菩薩神力現千白馬鳴千白鳥. 紹隆正法令不斷絶. 是故世尊名曰馬鳴)

十二祖迦毘摩羅尊者. 華氏國人. 爲外道師

有衆三千. 以神力心□馬鳴. 鳴曰. 汝之神

力更能如何. 摩羅1曰. 我化大海極爲小事.

鳴曰. 汝能化性海否. 問何謂性海. 鳴曰. 山

河大地依之建立. 三昧六通由玆發現. 摩羅

聞之卽能信入. 與三千衆同時悟道. 受師

付囑宣布正法. 於南天竺大興饒益. 造無

我論足一百偈. 此論至處魔外□折. 時西印

度有太子名雲自在. 仰師道德請入宮中

供養. 摩羅曰. 佛戒沙門不得親近王臣權

勢. 太子曰. 城北有一山窟可往居否. 摩羅

卽往趣之. 路見大□. 爲其說法授戒. 其□

卽隱. 及至石窟. 有素服老人出迎謝曰. 我

昔爲僧持戒好靜. 新學請益應答之際. 多

起嗔心故報爲□. 今居此已千載. 適聞說

法已得脫苦. 故此拜謝(佛滅至此. 方六百年. 此□應是迦葉末法時爲)

(僧. 故云千載)摩羅化緣已畢現通入滅. 衆取舍利

起塔供養(付法藏經)

十三祖龍樹尊者. 南天竺國梵志之裔. 始生

之日在於樹下. 由入龍宮始得成道. 故號

龍樹(酉域記. 梵云那迦閼樹. 此□龍猛)佛去世後七百年出.

天姿聰悟. 在乳哺中聞諸梵志誦四韋陀

典. 有四萬偈. 偈各三十二字. 皆達句義. 弱

冠馳名獨步諸國. 天文地理星緯圖讖. 及餘

道術無不綜練. 嘗與契友三人議曰. 世間

中              欄

義理可以開神明發幽旨者. 吾輩悉達之

矣. 更以何方而自娛樂. 復云. 人生唯有追

心慾色爲至樂耳. 乃俱往術家學隱身法.

師念曰. 此四梵志才智高遠. 今以術故屈辱

就我. 若授其方則永見棄. 乃各與靑藥一

丸水磨塗眼形自當隱. 龍樹聞香. 便識此

藥有七十種. 名字兩數皆如其方. 師聞大

驚. 卽以其法具授四人. 旣得其藥□身遊

行. 相與入王後宮數月. 美人懷妊者衆. 王

問智臣. 臣曰. 若非鬼魅則是方術. 可以細

土置諸門中. 若是方術其跡當見. 設是鬼

魅入必無跡. 人可兵除鬼當□滅. 王用其

計. 果四人足跡. 乃令勇士揮劍空中. 斬三

人首. 近王七尺刀所不至. 龍樹□身依王

不能加害. 始悟慾爲苦本. 卽自誓曰. 若

[&FFFF]#斯難當詣沙門受出家法. 旣得出宮

便入山至一佛塔. 摩羅來訪. 龍樹迎之曰.

深山孤寂. 大德至尊何枉神足. 摩羅曰. 我

非至尊來訪賢者耳. 龍樹默念. 此師得決

定性否. 明道眼否. 是大聖繼眞乘否. 摩羅

曰. 汝雖心語我已意知. 但辦出家何慮吾

之不聖. 龍樹悔謝卽心出家. 於九十日誦

通三藏. 閻色所有皆悉通達. 辯才無□. 自謂

一切智人. 欲從瞿曇門入. 門神告曰. 今汝

智慧. 何異螢火齊於日月. 以須彌山等亭

歷子. 我觀仁者非一切智. 云何欲從此門

而入. 龍樹情屈心自念言. 世界佛經雖妙句

義未盡. 我當更敷演之開悟後學. 復欲

立師敎戒. 更造衣服令少不同. 欲除衆

下              欄

情選擇良日. 便欲成造. 獨處靜室水精房

中. 大龍菩薩愍其心念. 卽以神力. 接入大

海宮殿. 開七寶函與諸方等經典. 九十日

中通解甚多. 龍曰. 汝今閱經爲遍未耶. 師

曰. 汝經無量不可得盡. 我今所讀. 足過

閻色十倍. 龍曰. □利天上諸經. 復過此中

百千萬倍. 師於宮中修行豁然通達. 善解

一相深入無生法忍. 龍知悟道送師出宮

(輔行云. 龍接入宮. 一夏但誦七佛經目)南天竺國王深染邪見師欲

化之. 躬持赤幡在王前行經歷七載. 王問

何人. 答曰. 我是一切智人. 王曰. 諸天今者何

所作爲. 答曰. 天今正與阿修羅戰. 須臾空

中刀劍相繼而墜. 修羅耳鼻從空而下. 王始

驚悟稽首作禮. 是時殿上萬婆羅門. 歎其神

德除髮出家. 諸外道衆來共議論. 一言便屈

降伏出家. 有婆羅門善知□術. 白王心與

□力. 婆羅門化大池蓮華自坐其上. 龍樹

化白象入池. 鼻絞蓮華高擧擲地. 婆羅門

傷背. 白師悔過. 因心出家. 龍樹造大悲方

便論五千偈. 大莊嚴論五千偈. 大無畏論十

萬偈(輔行云. 大悲論明天文地理. 作寶作藥. 大莊嚴論. 明修一切功德法門. 大無畏論.

明第一義. 中觀論)

(者. 是其一品○卽大智度論也)優波提舍論十萬偈. 有小乘法

師. 見師高明常懷忿嫉. 師所作已辦問小

乘言. 汝今樂我久住世否. 答曰. 仁者實不

願也. 忽一日入月輪三昧. 唯聞法音不見

形相. 唯弟子提婆識之曰. 師示佛性非聲

色也. 龍樹乃付法提婆. 復入閒室經日不

出. 弟子破戶視之. 見入三昧蟬□而去.

天竺諸國□爲立廟敬事如佛(付法藏經. 摩訶摩耶經○智)

經數: 二○三五

經名: 佛祖統紀卷第五

頁數: 一七五

上              欄

(者云. 樹生生身. 龍生法身. 故名龍樹. 孤山慈雲皆稱龍樹爲十三代. 凡卽西土正統.

不收末田地也)

十四祖迦那提婆尊者. 南天竺國婆羅門也.

國中有一天神. 鍛金爲形立高六丈. 號大

自在天. 有心願者令現獲報. 提婆入廟稽

首爲禮. 天動眼努視. 提婆語曰. 夫爲神者

當以精靈偃服群類. 而假金寶爲飾. 勞

費民物. 何其鄙哉. 卽登高梯鑿出其目. 明

旦祠天化一肉形. 其高數丈左眼枯□. 就

座告曰. 善哉大士. 供饌具足. 汝之左眼宜

當垂給. 提婆卽以左手出眼與之. 索之不

已出眼出於萬數. 天神讚曰. 善哉摩納. 眞

上施也. 提婆後詣龍樹. 樹以滿□水置座

前. 提婆卽以一□投之. 欣然契會. 卽剃髮

出家仰受付法. 時南天竺王信用邪道. 國

法出錢顧人宿衛. 提婆應募. 爲將荷戟前

驅. 整肅部曲. 王嘉其功. 卽召問之. 答言. 我

是智人善於言論. 王卽爲建論座. 提婆卽

立三義. 一切聖中佛最殊勝. 諸法之中佛法

無比. 世間福田僧爲第一. 八方論士能壞

斯語. 我當斬首以謝. 時諸外道辭理俱□悉

心出家. 有一外道. 恥其師屈心結怨忿. 提

婆於閒林造百論經. 外道執刀窮之曰. 汝

以空刀破我師義. 我以鐵刀破汝之腹. 五

藏以外命猶未絶. 謂外道曰. 汝可取吾衣

□急去. 我弟子未得道者. 必當相執. 時弟

子來見發聲悲哭. 奔追要路. 提婆告曰. 諸

法本空無我我所. 無有能害亦無受者. 誰

親誰怨. 彼人所害害吾往報. 非害吾也.

於是放身蟬□而去. 衆收舍利起塔供養

中              欄

(付法藏經)

十五祖羅○羅多尊者. 迦毘羅國人. 聰慧異

常. 迦那提婆尊者至迦毘羅國. 有長者淨

德. 園樹生耳如菌. 唯長者與子羅○羅多.

取而食之. 取已隨生. 自餘親屬皆不能見.

尊者知其宿因. 遂至其家謂之曰. 汝家昔

曾供養一比丘. 以道眼未明虛沾信施故.

報爲木菌. 唯汝與子. 精誠供養故得享之.

又問長者年多少. 曰七十九. 尊者說偈曰. 入

道不通理. 覆身還信施. 汝年八十一. 此樹不

生耳. 長者歎服. 卽令其子出家. 尊者曰. 昔

如來記此子. 當第二五百年爲大敎主. 卽

與剃Ｃ仰受付囑. 大弘正法. 有婆羅門造

鬼名書十萬偈. 甚爲難解. 龍樹一聞便曉.

提婆再聞亦曉. 羅○聞提婆說亦得解了.

婆羅門大驚曰. 沙門似若舊習. 遂卽信服. 羅

○化緣已畢遂取涅槃. 衆收舍利起塔供

養(付法藏經)

十六神僧□難提尊者. 室羅筏城寶莊嚴王

太子. 生而能言常1讀佛法. 七歲厭俗. 父王

每止之. 九歲羅○至金水河指之曰. 此去

五百里. 有聖者名難提. 佛記一千年後當

紹聖位. 卽領衆往見之. 正値入定. 三七日

方出. 卽心出家得道付法. 羅○一日手擎

金□擧至梵天. 取飯以餉大衆. 衆忽厭惡.

羅○曰. 非我之咎乃汝自業. 卽命難提分

座同布. 衆復訝之. 羅○曰. 此難提卽過去

娑羅王如來. 愍物降跡. 汝等亦莊嚴劫中已

至三果. 但未證無漏耳. 衆曰. 我師神力斯

下              欄

則可信. 彼過去佛竊有疑焉. 難提曰. 如來

在日地平水美. 滅八百年人無至信. 不信

眞如唯愛神力. 言訖手持疏璃甁. 漸展入

地至金剛輪際. 取甘露水持至衆前. 衆方

悔謝. 有阿羅漢具諸功德. 難提以一偈試

之云. 轉輪王種生. 非佛非羅漢. 不受後世

有. 亦非□支佛. 羅漢不解. 升天以問彌勒.

彌勒曰. 世以泥團置輪成瓦. 豈同諸聖

至後世乎. 羅漢還以語之. 難提曰. 此必彌

勒爲汝說耳. 化緣將畢. 以右手攀樹而入

滅度. 弟子欲移其屍堅不可動. 大象負

之亦不能移. 乃積香木爲樓. 就樹□維.

火焚身盡樹更□鬱. 衆取舍利建塔供養

(付法藏經)

十七祖僧□耶舍尊者. 摩提國人. 母夢大神

持鑑. 因而有娠. 七日而誕. 難提行化至其

國. 見一峰紫雲如蓋. 領衆趣之. 一童子

持圓鑑直造尊者前. 尊者曰. 汝手中當何

所表. 童曰. 諸佛大圓鏡. 內外無瑕□. 兩人

同得見. 心眼皆相似. 父母聞子語. 卽舍出

家. 他時聞風吹殿鈴. 師問. 鈴鳴風鳴耶. 舍

曰. 非風非鈴我心鳴耳. 嘗遊海邊見七寶

宮殿. 卽往乞食說偈曰. 飢爲第一病. 行爲

第一苦. 如是知法實. 可得涅槃道. 舍主迎

入就座. 取□施食. 耶舍見其家內有二餓

鬼. 裸形飢虛鎖其身首. 怪而問之. 舍主答

曰. 此鬼前世一是吾息. 一是息婦. 我昔布

施夫妻懷嗔. 我數敎誨不肯信受. 因立誓

曰. 如此罪業受惡報時. 我當見汝. 故致

經數: 二○三五

經名: 佛祖統紀卷第五

頁數: 一七六

上              欄

斯報. 復至一處堂閣嚴飾. 衆僧經行鳴鍾

集食. 食欲將訖變成膿血. 便以□器相打

流血. 而相謂曰. 何爲惜食今受此苦. 難提

前問. 衆中答曰. 我等迦葉佛時. 同止一處.

客比丘來咸相嗔□. 藏惜飮食而不共分.

以故今此受斯苦報. 如是周游大海. 遍觀

五百地獄. 卽生怖畏方便心[&FFFF]#. 後時得阿

羅漢. 見五百仙人林中修道. 卽往其處爲

宣三偈讚佛法僧. 武百仙人俱得道跡. 化

緣將畢便入涅槃. 衆收舍利起塔供養(付法藏經)

大八祖鳩摩羅馱尊者. 月氏國婆羅門子. 邪

舍至其國往□其門. 鳩摩曰. 此舍無人. 邪

舍曰答無者誰. 鳩摩知是異人. 遽開門延

接. 耶舍謂之曰. 佛記滅後千年. 有大士出

月氏國紹隆正化. 遂卽出家仰承囑累. 嘗

至一國人不受敎. 卽語之曰. 汝今可集

鐵馬萬騎在吾前過. 鳩摩一見. 人名馬色

衣服相貌. 一一分別更無錯繆. 於是擧國咸

皆信服. 有長者子名□夜多. 來問師曰. 我

父母崇信而□疾失意. □家屠殺而身健和

合. 彼何幸而我何辜. 師曰. 以造業有先後

故論報有不定. 或仁夭而暴壽. 或逆吉而義

凶. 夫仁與義今身之現行善也. 夭與凶前世

之惡. 今身之受報也. 暴與逆今身之現行惡

也. 壽與吉前世之善. 今身之受報也. 善惡因

果隨業受報. 故先後不定也. □夜多聞已

頓釋所疑. 鳩摩曰. 汝雖已信三業. 而未明

業從惑生. 惑因識有. 識依不覺. 不覺依心.

心本淸淨. 無生滅. 無造作. 無報應. 無勝

中              欄

負. 寂寂然. 靈靈然. 汝若入此法門. 當與諸

佛同矣. 夜多領旨卽發宿慧. 鳩摩乃以爪

破Ｃ面門. 如紅蓮初綻. 放大光明. 而入滅

度. 衆取舍利起塔供養(付法藏經)

十九祖□夜多尊者. 北天竺人. 遊化世間最

稱善說. 有比丘犯欲自悔. 夜多語曰. 能順

我語罪可消滅. 卽化火□令投其中. 比丘

念欲滅罪擧身投之. 火成淸流. 夜多曰. 汝

至誠悔過罪今已滅. 卽爲說法成阿羅漢. 嘗

將弟子入尸羅城. 慘然□蹙小復前行. 路

見一鳥欣然微笑. 弟子白師. 願說此緣. 師

曰. 我至城門見我鬼子. 言母生吾已入城

心食. 滿五百年至今未反. 我常飢虛不

能自濟. 1及吾入城果見彼母. 前白我言.

吾入城來經五百年. 始於今日獲一人唾.

欲持與子. 門下大力鬼神慮其侵奪. 願尊

者持我出城. 我卽持母出於城外. 問彼生

來爲幾時耶. 答云. 我見此城七反成壞. 深

歎生死受苦長遠. 是以慘然. 過去九十一劫.

毘婆尸佛在世敎化我爲長者子. 常念出家.

父母不從. 强爲聘妻生一男子. 年始六歲

復欲出家. 父母敎兒. 汝父若欲作沙門者.

拘足啼泣. 我以愛心不復出家. 由彼兒故

九十一劫流轉生死. 於五道中未曾得見.

今以道眼觀察. 彼鳥乃我前世所生之子. 愍

其□愚久處生死. 是以故笑. 尊者化緣已畢

卽入涅槃. 衆取舍利塔藏供養(付法藏經)

二十祖婆修槃馱尊者. 羅閱國人. 姓毘舍□.

母夢呑明暗二珠. 覺而有孕. 經七日. 有一

下              欄

羅漢. 名曰賢衆. 至其家. 父光蓋設禮. 賢衆

受之. 母一出拜. 賢衆避席曰. 回禮法身大

士. 謂光蓋曰. 汝婦懷聖子. 故吾避之. 非

重女人也. 又曰. 汝婦當生二子. 一名婆

修槃馱. 二名芻尼(此云野鵲子)昔如來雪山修

道. 芻尼巢於頂上. 佛旣成道. 芻尼報爲那

提國王. 佛記第二五百年生羅閱城毘舍□

家. 與聖同胞今無爽矣. 後一月果生二子.

槃馱後遇□夜多. 出家之日感毘婆訶菩薩.

爲作□磨. 多聞善解普化群生. 臨涅槃時

升空半由旬. 復還就座而取滅度. 衆收舍

利塔藏供養(付法藏經)

二十一祖摩拏羅尊者. 那提國王次子也. 槃

馱行化至其國. 謂自在王曰. 佛記一千有神

力大士當紹聖位. 卽王次子也. 王乃令其

家仰受付囑. 於南天竺興大饒益. 有三藏

夜奢功德齊等. 夜奢語曰. □河以南二天竺

國. 人多邪見. 長老善解音聲之論. 可於彼

土自在敎化. 若□河以北三天竺人. 可以易

化. 我當於此利益衆生. 尊者卽如其語. 至

二天竺. 廣宣毘羅無我之論(十二祖著無我論)□伏

一切異道邪見. 後遊行至西印度. 國王名得

度. 因行路見一小塔衆不能擧. 王召梵行

禪觀□術三衆. 以問所因. 皆不能知. 以問

尊者. 對曰. 此塔阿育王造. 今出現者由王福

力. 王曰. 至聖難遇世樂非久. 遂傳位太子

依師出家. 七日之間得證四果. 師謂得

度曰. 汝居此國度人. 吾當遊化異國. 卽

焚香囑之. 其香成穗至月氏國. 其王以問

經數: 二○三五

經名: 佛祖統紀卷第六

頁數: 一七七

上              欄

大臣. 是何祥異. 有鶴勒那比丘曰. 此是西印

度祖師將至. 先降信香也. 王曰. 神力何如.

曰遠承佛記當闡大化. 王與鶴勒那遙伸

禮拜. 師旣至. 鶴勒那問曰. 我止林間九年.

有弟子龍子. 幼時聰慧. 我於三世推窮莫

知其本. 師曰. 此子於第五劫中生妙喜國

婆羅門家. 曾以○檀施寺撞鐘. 故受此報.

師化緣已畢卽加趺入滅. 王與弟子造塔以

奉全身(付法藏經)

二十二祖鶴勒那尊者. 月氏國人. 年七歲. 見

居民入廟祀神1遽斥之曰. 汝妄興災福

幻惑世人. 歲費牲牢爲害甚矣. 其廟與像

忽然□倒. 年三十八. 始遇摩拏羅謂之曰.

汝昔有弟子五百. 以福德薄生於羽族. 今

2惑汝惠. 故爲鶴衆相隨. 勒那曰. 以何方

便令彼解脫. 摩拏羅爲說偈曰. 心隨萬境

轉. 轉處實能幽. 隨流認得性. 無喜復無憂.

鶴衆聞偈飛鳴而去. 勒那行化至中印度.

有王無畏海. 3淸鶴勒那說法. 忽見緋衣素

服二人. 俱至禮拜. 良久復沒. 王問何人. 師

曰. 日月天子也. 時師子比丘來聽法. 師指

東北問曰. 汝見此氣如何. 師子曰. 我見氣

如白虹貫天. 復有黑氣橫亘其中. 師曰.

吾滅五十年. 北天竺當有難起□在汝身.

遂密示其事. 現十八變而入滅度衆取舍

利起塔供養(付法藏經)

二十三祖師子尊者. 中印土人. 得法遊化至

□賓國. 有波利迦者. 本習禪觀. 有禪定知

見. 執相捨相不語五衆. 師子化之五衆皆

中              欄

服. 聲聞邇遐. 外道摩目多部落遮二人. 素

學幻術. 乃盜爲僧形. 潛入王宮□犯妃后

且曰. 不成則歸罪釋子. 旣而事敗. 王大怒

曰. 吾素重三寶. 沙門何多辱我. 卽毁寺害

僧. 自秉劍至尊者所. 問曰. 師得[&FFFF]#空耶.

曰然. 王曰. [&FFFF]#旣空當與我頭. 曰身非我

有何吝於頭. 王遂斬師首. 白乳涌高數尺.

王臂尋墮. 七日而亡. 太子光首歎曰. 我

父何故自取其禍. 有象白山仙人. 深明因

果. 卽爲廣說宿因. 以尊者報體而建塔焉

(付法藏經)

述曰. 佛所得宿命記未來成道. 雖累億

劫. 必能前知. 豈今記祖止二十四. 竊原

佛意當用二義. 一者以師子遭命難. 爲

傳持佛法之一厄. 二者此後諸祖. 雖有其

繼. 恐非四依大聖之比. 以故金口齊此

而言. 非謂無繼祖也. 世或謂師子遭難

不傳法者. 癡人之言耳. 吾宗謂祖承止

師子. 而禪林加四人. 於是競相是非連代

不息. 試以大意決之. 則無所爲□. 謂

師子雖遭命難. 非無弟子可以傳法. 特

不在金口預記之數耳. 然則加以四人

至於達磨. 而始爲東土之來. 謂之二十

八人. 斯亦何害禪人欲實其事. 但言四

人相承. 傳之達磨則可矣. 今乃妄引禪

經之證. 適足以自取其不實也. 嵩明敎

作定祖圖. 謂禪經具載二十八祖. 今檢

經但列九人. 而名多不同. 昉法師作止

訛以斥之宜矣

下              欄

佛祖統紀卷第五(終)

佛祖統紀卷第六

*宋景定四明東湖沙門志磐撰

東土九祖第三之一

高祖無畏論主龍樹尊者一相大禪師

二祖建立中觀北齊尊者圓悟大禪師

三祖圓證法華南岳尊者止觀大禪師

四祖天台智者淸空寶覺靈慧大禪師

五祖結集宗敎章安尊者總持大禪師

六祖傳持敎觀法華尊者圓達大禪師

七祖傳持敎觀天宮尊者全眞大禪師

八祖傳持敎觀左溪尊者明覺大禪師

九祖天台記主[&FFFF]#溪尊者圓通大禪師

佛祖之道以心傳心. 尙何俟於言說. 至於

當機印可. 則必資授受以爲傳道之儀. 是

以金口祖承二十四聖. 皆親承口訣. 用顯心

傳之妙. 然則通古今簡邪正. 明境智辨宗

用. 其可有遺於言說者也. 自夫經論東

度敎滿眞丹. 此土諸師. 閔世之不能領. 乃

專業講說. 用通此宗. 而得其小者亡其大.

執其偏者遺其圓. 以故心傳之妙終未有

以敷暢. 道之將行篤生聖哲. 北齊尊者. 宿

稟自然不俟親承. 冥悟龍樹卽空卽假卽中

之旨. 立爲心觀以授南岳. 南岳修之以淨

六根. 復以授諸智者. 智者用之以悟法華.

乃復開拓鴻業以名一家. 嘗作而言曰. 傳

經數: 二○三五

經名: 佛祖統紀卷第六

頁數: 一七八

上              欄

道在行亦在於說. 於是1約略五時. 開張

八敎. 總括群籍歸宗法華. 貫五章以解首

題. 分四釋以消文句. 敎理之說旣顯. 觀行

之旨須明. 乃復述以止觀一論. 說己心中

所行. 先之以六章開解. 次之以依解立行.

二十五法爲方便. 十乘觀法爲正修. 三千事

理卽具之談. 抗折百家度越今古. 遂爲天

下明敎之本. 時則有章安大禪師. 夙擅多

聞復由妙悟. 因其講授執筆載言. 集爲論

疏以淑惠於後學. 而世之好爲異論者. 若

五敎三時. 專門偏尙. 雖發機之際各有所

中. 終未足以知一化之始終. 詣法華之宗

極. 當知常住敎卷往閻色提. 方袍之徒多

於竹[&FFFF]#. 使天台不生時敎不行觀道不明.

吾必謂之佛法已滅. 章安卽○承大統. 乃復

傳之法華. 法華之世講徒七百. 而天宮實繼

其業. 天宮之門心道無數. 而左溪獨嗣其

後. 左溪盛席學徒更繁. 遠域□封塡門擁

室. 自法華三世. 皆繼體守文. 專事講說

而已. 至[&FFFF]#溪之世. 遭罹多艱. 畔人竊發. 則

金□義例. 不得不爲之致討. 學者異言. 則

諸部記述. 不得不爲之指南. 申明正宗以

□後世. 弘贊之勛殆比隆於章安者矣. 尊

祖重道述德記功. 撰東土九祖紀

高祖龍樹尊者(本紀在西土第十三祖中)入楞伽經云. 善逝涅

槃後. 未來世當有南天竺比丘. 厥號爲龍

樹. 能破有無宗. 顯我大乘法. 得初歡喜地.

往生安養國

贊曰. 章安有言. 智者觀心論云. 歸命龍樹

中              欄

師. 驗知龍樹是高祖師也. 輔行釋之曰. 智

者應稱龍樹爲曾祖師. 若以尊上爲

高. 則如漢齊諸君. □指始祖爲高. 所謂

功德無上. 謚爲高耳. 今家亦以親樹爲

始祖. 故智者指爲高祖也. 夫傳佛心宗

紹隆道統. 後人尊之通稱爲祖. 故金口

祖承二十四聖. 皆以祖爲稱也. 下至

此土. 九祖相繼亦此義焉. 是知今言高者.

誠如[&FFFF]#溪功德無上之義. 非同俗間曾高

之稱也

二祖北齊尊者慧文. 姓高氏. 當北朝魏齊之

際(東魏孝2靜北齊文宣)行佛道者. 第一明師. 多用七方

便(輔行云. 恐是小乘七方便. 自智者已前未曾有人立於圓家七方便)第二最師. 融

心性相諸法無□. 第三嵩師. 用三世本無來

去. 第四就師. 多用寂心. 五鑿師. 多用了心

能觀一如. 第六慧師. 多用踏心內外中間

心不可得. 第七文師. 用覺心重觀三昧. 滅盡

三昧. 無間三昧. 於一切法心無分別. 第八

思師. 多用隨自意安樂行. 第九□師. 用三

種止觀. 雖云相承而於法門改轉. 文師旣

依大論. 則知爾前非所承也(此依輔行所載. 按高僧傳. 南岳悟法)

(華三昧. 往鑒最師. 述己所證. 皆蒙隨喜. 又云. 智者受業思師. 思師從道就師就師受

法最師. 今詳思師. 本承文)

(師. 今又言從就師. 是知諸師多同時互相咨稟. 而法門改轉. 後多勝前. 非復可論相承

也. 至北齊已降. 依論立觀. )

(自此授受. 始終不異. 始可論師承耳)師夙稟圓乘. 天眞獨悟. 因

閱大智度論(第三十卷)引大品云. 欲以道智具

足道種智. 當學般若. 欲以道種智具足一

切智. 當學般若. 欲以一切智具足一切種

智. 當學般若. 欲以一切種智斷煩惱及習.

下              欄

當學般若. 論自問曰. 一心中得一切智道

種智一切種智. 斷一切煩惱及習. 今云何言

以一切智具足一切種智. 以一切種智斷煩

惱及習. 答曰. 實一切一時得. 此中爲令人

信般若波羅蜜故. 次第差別說. 欲令衆生

得淸淨心. 是故如是說. 復次雖一心中得.

亦有初中後次第. 如一心有三相. 生因緣

住住因緣滅. 又如心心數法不相應諸行及身

業口業. 以道智具足一切智. 以一切智具

足一切種智. 以一切種智斷煩惱及習亦如

是. 師依此文以修心觀. 論中三智實在一

心中得. 且果旣一心而得. 因豈前後而獲. 故

此觀成時證一心三智. 雙亡雙照卽入初住

無生忍位. 師又因讀中論(大智度論中觀一品)至四諦

品偈云因緣所生法. 我說卽是空. 亦名爲假

名. 亦名中道義. 恍然大悟. 頓了諸法無非

因緣所生. 而此因緣有不定有. 空不定空.

空有不二. 名爲中道. 師旣一依釋論. 是知

遠承龍樹也. 師在高齊之世(輔行謂是齊高祖. 今詳高歡)

(相東魏. 封齊王. 至子洋. 方受魏禪. 是爲文宣. 追謚歡爲高祖. 據此時尙稱東魏. 文師

道化行於北齊受禪之後. 故)

(云高齊. 此以姓冠國. 如蕭梁元魏也)聚徒千百專業大乘. 獨步河

淮時無競化. 所入法門非世可知. 學者仰

之以爲履地戴天莫知高厚. 師以心觀口

授南岳. 岳盛弘南方. 而師之後人在北者

皆無聞焉(雜見止觀輔行宗元錄九祖略傳)

贊曰. 北齊以上哲之姿. 獨悟中觀. 而當

時諸師無與競化. 非明最嵩鑒所能知

也. 旣以口訣授之南岳. 而北地門徒曾

無傳者. 蓋當高氏政亂國蹙之日. 宜北

經數: 二○三五

經名: 佛祖統紀卷第六

頁數: 一七九

上              欄

道之不能顯也. 南山傳僧逸而不載. 亦

豈無所考耶. 慈雲云. 得龍樹一心三

智之文. 依論立觀. 於玆自悟. 豈曰無

師

三祖南岳尊者慧思. 姓李氏. 元魏南豫州武

津人也(南岳願文. 自□云. 歲在乙未十一月十一日. 於魏國南豫州武津縣生. 此當魏宣

武延昌四)

(年. 梁武帝天監十四年乙未歲也)兒童時. 夢梵僧勸令入道. 或

見朋類讀法華經. 樂法情深. 得借本於空

□獨觀. 無人敎授日夜悲泣. 復以□非人

居. 乃移託古城. 鑿穴棲身. 晝則乞食夜不

事寢. 對經流淚頂禮不休. 久雨失蒸擧身

色腫. 忍心向經忽爾消滅. 又夢普賢乘白

象王摩頂而去. 昔未識文今自然解. 所摩

頂上隱起肉□. 年十五(魏莊帝永安二年)出家受具. 謝

絶人事專誦法華. 日唯一食不受別請. 所

居菴宇爲野人所焚. 卽□□疾. 來心悔

過其疾卽愈. 乃再作草舍. 誦經如初. 又

夢僧曰. 汝先受戒作法非勝. 安能開. 發正

道. 卽見四十二僧. 爲加□磨圓滿戒法

(四十二僧. 卽四十二位. 自初住訖妙覺也. 此表南岳當獲六根淸淨入圓十信. 以故四十

二位大士及妙覺1直僧. )

(爲其加法以證之也)旣寤益□常業. 又嘗夢阿彌陀彌勒

佛與之說法. 又隨彌勒同諸勝2友俱會龍

華. 感歎非常倍加精進. 年二十(東魏孝靜天平元年)因

讀妙勝定經. 見讚美禪定. 乃遍親禪德學

摩訶衍. 常居林野經行修禪. 後謁文師咨

受口訣. 授以觀心之法. 晝則驅馳僧事. 夜

則坐禪達旦. 始三七日初發少靜. 觀見一

生善惡業相. 轉復勇猛禪障忽起. 四肢緩

弱身不隨心. 卽自觀察. 我今病者皆從業

中              欄

生. 業由心起本無外境. 反見心源業非可

得. 遂動八觸發根本禪(重輕冷熱□滑軟粗. 是爲八觸)因

見三生行道之跡. 夏竟受歲將欲上堂. 乃

感歎曰. 昔佛在世. 九旬究滿證道者多. 吾今

虛受法歲內愧深矣. 將放身倚壁. 豁然大

悟法華三昧. 自是之後所未聞經不疑自

解. 東魏武定六年(年三十四)在河南□州. 與衆議

論. 爲惡比丘所毒垂死復言. 齊天保元年

(年三十六)常在河南. 習學大乘. 親覲諸大禪師

遊行諸郡. 是歲刺史欲送歸□(齊文宣所都)師意

欲南向. 卽舍衆渡淮. 時○國內諸禪師入

臺供養(南北朝常稱朝廷爲內臺)師以方便辭避不就. 四年

至□州. 爲刺史劉懷寶講摩訶衍義. 諸惡

論師以生金藥置毒食中. 師命垂盡一心念

般若波羅蜜毒卽消散. 五年至光州開岳寺.

巴子立五百家. 共刺史請講摩訶衍般若

經. 六年於光州大蘇山講摩訶衍(東坡集. 光山縣南. )

(四十里. 大蘇山南小蘇山北. 有寺名淨居. 齊天保中. 思禪師過此. 見父老問其姓. 曰

蘇氏. 又問二山名. 歎曰. 吾)

(師告我. 遇三蘇則住. 遂留結菴. 而父老竟無有. 蓋山神也. 其後□禪師. 來謁師遂得

法)七年於

城西觀邑寺講摩訶衍. 有衆惡論師競欲

加害. 師誓造金字般若經. 現無量身於十

方國講說是經. 令一切諸惡論師咸得信

心住不退轉. 八年至南定州. 爲刺史講摩

訶衍. 有衆惡論師競起惡心. 斷諸檀越不

令送食. 經五十日. 常遣弟子乞食濟命.

於時復發願決定. 誓造金字般若. 爲衆講說

九年於大蘇山. 唱告諸方須造經者. 忽

有比丘. 名曰僧合. 自言. 我能造經. 旣得

經首. 卽敎化境內. 得財買金. 於光城縣齊

下              欄

光寺. 造成大品般若及法華經二部. 盛以寶

函. 復自述願文一篇. 以記其事. 願彌勒佛

時身及此經. 一時出現廣化一切. 又云. 世間

道俗殷勤請講. 或强勸令講者. 皆惡知識.

初似好心後卽忿怒. 所有學士如怨詐親.

亦不可信. 諸王刹利亦復如是. 擇擇擇擇

(法智慈雲. 皆云朱陵四擇是也. 道俗勸講者. 强勸令講者. 學士詐親者. 諸王刹利者.

如是四類. 皆須擇之也. )

(已上文□見南岳願文)師名行遠聞學徒日盛. 衆雜精粗

是非數起. 乃顧徒屬曰. 大聖在世不[&FFFF]#流

言. 肉吾無德豈[&FFFF]#此債. 債是宿作時來須

受. 此私事也. 齊祚將傾佛法暫晦(齊後爲周所滅. 周武廢)

(釋道二敎)當往何方以避此難. 忽聞空聲曰. 若

欲修定當往武當南岳. 師裴回光州. 時往

□郡. 爲衆講說凡十四年(天保五年至光州. 陳光大二年入南岳. 始)

(終十四年)光州當陳齊爲邊境. 烽火數興衆不遑

處. 乃以陳光大二年入居南岳. 謂其徒

曰. 吾寄此山正當十載. 過此以後必事遠

遊(師入南岳. 至大建九年. 果十年而終)先是有梁朝高僧海禪

師居之. 一見如舊識. 卽以是山□師行

道. 師一日登祝融峰. 岳神會棋. 神揖師曰.

師何來此. 師曰. 心檀越一坐具地. 神曰諾.

師卽飛. □以定其處(今福嚴寺是)神曰. 師已占

福地. 弟子當何所居. 師卽轉一石鼓. 下逢

平地而止(今岳君塑像猶坐石鼓上)岳神乞戒. 師乃爲說法

要. 一日師謂岳神曰. □日吾有難. 檀越亦

當有難. 師指巖下曰. 吾一生曾此坐禪. 爲

賊斷首. 尋獲枯骨一聚(今福嚴一生巖)至西南隅

指大石曰. 吾二生亦曾居此. 卽拾□□起

塔以報宿修之恩(今二生塔)又至蒙密處曰. 此

經數: 二○三五

經名: 佛祖統紀卷第六

頁數: 一八○

上              欄

古寺也. 吾三生嘗託居此地. 因指人掘之.

果有僧用器皿及堂宇之基. 卽築臺爲衆

說般若經(今三生藏)衆患無水. 師以杖卓崖.

虎因□地泉乃涌出(今虎□泉是也)大建元年九仙觀

道士. 歐陽正則睹山有勝氣. 謀於衆曰. 此

氣主褐衣法王. 彼盛則吾法衰矣. 乃鑿斷岳

心釘石爲巫蠱事(注見誦塞志三卷注)埋兵器於山上.

因詭奏曰. 北僧受齊募而爲之. 宣帝遣使

考驗. 初度石橋. 有兩虎號吼. 使者驚退. 次

日復進. 師曰. 檀越前行. 貧道當續至. 越七日

度. 使者尙未至. 始飛□而住金陵. 四門皆

見師入. 使者旣至. 遂同進謁. 帝坐便殿. 見

師乘空而下梵相異常. 驚悟其神一無所

問. 以道士誣告罔上令案治之. 罪當棄

市. 師請曰. 害人之命非貧道意. 乞放還

山. 給侍僧衆亦足小懲. 帝可之. ○有司

冶鐵爲十四券. 識道士十四名. 周回其上.

封以○印. 令隨師還山. 將行餞以殊禮. 稱

爲大禪師. 思大之名蓋得於此. 初○寓栖玄

寺. 嘗往瓦官精舍. 遇雨不濕履泥不汚. 僧

正慧暠遇諸塗歎曰. 此神異人何以至此.

自是擧朝道俗傾心歸仰. 大都督吳明徹. 每

親道論. 欲奉以犀枕未敢言. 師曰. 欲與

枕便可. 明徹益大驚異. 師旣復歸山中說

法如故. 道衆以老病告. 願奉田數頃充

香積. 用贖老身. 師曰. 欲留田當從汝願.

因名留田莊(俗呼道士贖身莊)所賜鐵券悉收藏之.

勒石記其事. 名曰陳朝皇帝賜南岳思大

禪師降伏道士鐵券記. 時道衆私誓曰. 今世

中              欄

神通官勢皆所不如. 後五百年當生汝法

中壞滅汝敎. 師亦預記曰. 此諸道士害我

無因. 異日著我袈裟. 入我伽藍壞遺體矣

(皇宋太宗時有大臣. 出鎭湖南. 經臨此山. 歷覽遺[&FFFF]#. 謂主僧曰. 異日道士得志必有報

復. 當埋碑石. 易莊名. □無)

([&FFFF]#跡可尋. 因改名天竺莊. 而以碑券. 埋於三生藏院. 大觀閒. 道士林靈素. 熒惑天聽.

果移文物色此事. 以無跡)

(可考遂止. 乾道初. 有傑止菴. 來主此山. 謂衆曰. 二生塔墮荒榛. 瞻禮非便. 當遷合

於三生塔. 盈傑擬私其地. )

(爲己塔也. 卽與執事者十四人. 備斧□開石龕. 見靈骨如黃金色. 有石屛刻歐陽正則等

名. 轉報爲今主首. 知事)

(行僕. 比今名不少差. 衆大驚駭. 是夕岳廟一藝而盡. 州縣聞之逮捕甚急. 傑輩皆[&FFFF]#散.

寺衆復掩藏其骨. 傑後)

(住□山. 每升座必對衆自悔責. 心[&FFFF]#後報○述曰. 南岳至此七百年矣. 而傑師果應私誓.

師與岳神果符先記. 異)

(哉. 然傑師雖因惡誓. 終能歸釋由毁爲緣. 適足以彰南岳攝物之功也)師將順世. 大

集門學連日說法. 苦切訶責聞者寒心. 乃曰.

若有十人不惜身命. 常修法華念佛三昧

方等懺悔常坐苦行者. 隨有所須吾自供

給. 如無此人吾當遠去. 竟無答者. 卽屛衆

□念將入寂. 弟子靈辯不覺號哭. 師訶之

曰. 惡魔出去. 衆聖相迎方論受生處. 何驚

吾耶. 卽端坐唱佛來迎合掌而逝. 顔色如

生異香滿室. 時大建九年六月二十二日. 壽

六十三. 夏四十九. 初在大蘇以法付□師.

後常代講般若. 至一心具萬行忽有所疑.

師曰. 如汝之疑. 乃大品次第意耳. 未是法

華圓頓旨也. 吾昔於夏中一念頓證諸法現

前. 吾旣身證不必有疑. □師問所證是十地

耶. 曰吾一生望入銅輪(圓十住)以領徒太早.

損己益他. 但居鐵輪耳(師獲六根淸淨. 卽圓十信. 別三十心. 華)

(嚴梵行. 瓔珞鐵輪位也)師身相挺1持. 耳有重輪. 頂有肉

□. 牛行象步不倚不斜. 平昔禦寒唯一艾

納(法華經. 納衣在空閑. 律文. 謂之五納衣. 謂納受五種舊弊. 以爲衣也. 俗作衲字失

義)繒□之

下              欄

屬一切不受. 所居之處靈瑞重沓. 供物嚴備

甁水自滿. 有諸天童以爲侍衛. 或現形大

小. 或寂爾藏身. 異香奇跡不可勝紀. 常示

衆曰. 道源不遠性海非遙. 但向己心莫從

他覓. 覓卽不得得亦非眞. 又偈曰. 頓悟心

源開寶藏. 隱顯靈通見眞相. 獨行獨坐常巍

巍. 百億化身無數量. 縱令逼塞滿虛空. 看

時不見微塵相. 可笑物兮無比肉. 口吐明

珠光晃晃. 尋常見說不思議. 一語標名言下

當. 又偈曰. 天不能蓋. 地不能載. 無去無

來無障□. 無長無短無靑黃. 不在中間

及內外. 超群出衆太虛玄. 指物傳心人不

會. 所著述多口授. 門人筆成章句. 出四十

二字門. 無諍行門. 大乘止觀各二卷. 釋論玄

隨自意. 安樂行. 次第禪要. 三智觀門各一卷

(雜出南岳願文鐵券記. 南山續高僧傳○傳燈云. 誌公令人謂思師曰. 何不下山敎化衆生.

師報曰. 三世諸佛被我)

(一口呑□. 有何衆生可化. 今考南岳願文. 自序誕生之年. 當梁武天監十四年. 至陳光

大二年. 始至南岳. 時年)

(五十四. 誌公已入滅. 於梁武之世久矣. 不當有此遣問. 今恐別有一師. 後人誤傳爲誌

公耳)

贊曰. 南岳以所承北齊一心三觀之道傳

之天台. 其爲功業盛大無以尙矣. 故章

安有曰. 思禪師. 名高嵩嶺. 行深伊洛

(喩名行之高深)十年常誦. 七載方等. 九旬常坐. 一時

圓證(見天台別傳)師之自行. 亦旣勤矣. 至於悟法

華三昧開拓義門. 則又北齊之所未知.

故[&FFFF]#溪亦云. 文禪師但列內觀視聽而已

(見止觀大意)可不信哉

四祖天台智者智□字德安. 姓陳氏. 世爲穎

川人. 晉朝避亂止於[&FFFF]#州之華容(今江陵府公安縣)父